Den Nord-Cimbriske Tilskuer, 1831-03-25
Politiske Efterretninger. Polen Fra Krakan skrives under 2den Marts: "Der hviler et Slags Slør over Tingenes Gang, og ingen kan her give en rigtig Forklaring om Warschaus Stilling og den russiske Armee. Sandheden er nok, at General Diebitsch ikke kunne forblive i den Stilling han havde inde den 25de Februar, da Flodernes Oversvømmelser, som sædvanlig finde Sted paa denne Aarstid, gjør ham det nødvendigt at forlægge Tropperne længere tilbage, saa at han kun vil kunde iværksætte Troppernes Overgang paa den venstre Weichselbred med den største Anstrængelse, saafremt han endnu skulle have dette i Sinde. Desuden er den russiske Armee blottet for alle Levnetsmidler, og saa udmattet, at den behøver nogen Roe og Forpleining, som ved de langt fraliggende Magaziner og de slette Veie, er underkastet store Vanskeligheder. General Skrynecki, som har Overcommanden over den polske Armee, er en Mand paa 40 Aar, besidder vel ikke saa almindelig anerkjendte militaire Kundskaber, som Chlopicki, men han udmærker sig ved en fast og bestemt Caracteer, og ved en levende Patriotisme, der grændser til Exaltation; og synes under de nærværende Omstændigheder at være mere skikket til at anføre en af frie Villie til Døden indviet Hær, end hans kolde moderate Forgjenger; Skrynecki handler med Kraft, saaledes har han nylig udstædt en Dagbefaling, hvor Enhver trues med Dødsstraf som ikke villig deeler Fædrelandets Farer; han har ogsaa udsendt Partiegjengere, som skal organisere en Opstand i Ryggen paa den russiske Armee. Desuden er en General med 1000 Md. afmarscheret til Gollin mod den preussiske Grændse for at anlægge Forhugninger i Skovene og samle Levnetsmidler; sandsynlig vil han fortsætte Krigen paa dette gunstige Terrain, ifald Warschau ikke længere lader sig forsvare. - Fra Schlesien skrives under 13de Marts, Jfølge de seneste hertil indløbne Efterretninger fra Polen, stod den høire Fløi af den russiske Armee under Generalerne von Pahlen og Witt nu ligesaa nær Thorn som Warschau, nemlig kun et Par Dags Reiser fra begge Stæder; Centrummet befandt sig paa Chausseen hvor man gaaer over Weichselen til Gora, saa at Polakkerne, i Besiddelse af Warschau og Brohovedet Praga, kunne afskjære Communicationen mellem denne Fløi og den russiske Overbefalingshaver. Den venstre Fløi, er for Tiden aldeles slaaet af den polske General Overnecki, og Generalerne Kreutz og Geismar komme vel til at drage sig over Bugfloden igjen paa russisk Grund. i Skulle Feldtmarskal Diebitsch, uden at agte paa Opperationerne i Ryggen paa ham, og stolende paa Hielpetropperne fra Rusland under Storfyrst Michael, rykke fremad, saa bør National-Regjeringen forflytte dens Sæde fra Warschau, og vælge sig et andet Opholdsted. Skulle imidlertid Rygtet: at Lithauerne have gjort Opstand, bekræfte sig, saa kunne, i Tilfælde det lykkes General Diebitsch at tiltvinge sig Overgangen over den venstre Weichsel bred, ogsaa de øvrige af hans Combattentere faae Anledning til at udvikle sin Heroisme. Russerne have efter flere Fægtninger og et 72 Timers Slag, faaet den Overbeviisning i Hænde, at Warschau, er vanskeligere at indtage end Adrianopel. Fra Warschau skrives der: Vi ere rolige og haabe. Chlopicki bliver forgudet. Havde vi kun svært Skyts, saa kunne vi gribe til det Offensive, dette finder for Tiden kun Sted paa vor høire Fløi, for at indgyde Lithauerne Mod; det russiske Centrum opholdes, og med den russiske høire Fløi harcellere vi Frankerig. Udsigterne til en almindelig Krig blive alt større og større. Den 12te Marts var Marskalk Maison kommen tilbage fra Wien til Paris, efter at ethvert Forsøg paa at forhindre Østerrigs Jntervention i de italienske Anliggender, har været forgiæves; den i Paris værende østerrigske Gesandt har imidlertid endnu ikke forlangt sine Passe. General Maison, skal have erklæret, at han er selv overbeviist om, at for at afvende den Fare, som truer Frankerig, skulle man uden Ophold, og førend at Østerrig faaer alle sine Recruteringer i Stand, gribe til Jnitiativet og lade en Armee marschere ind Piemont, at ogsaa Sagerne see meget krigersk ud for Frankerig, erfarer man deraf, at Regjeringen der, har befalet en ny Udskrivning paa 80,000 Mand. Det nærværende Ministeriums Fald er bestemt, Premierministeren Hr. Lafitte har søgt og faaet sin Afsked; Hr. Cassimir Perier skal først af Hs. M. Kongen have faaet det Hverv at danne et nyt Ministerium, og da dette ikke synes at ville lykkes ham, skal Marskalk Soult, have faaet denne Commission. Gjæringen i Paris er stor, og Alt aander Krig! Den 9de Marts havde flere hundrede Studenter forsamlet sig og begivet sig til General Lafayette, og tilkjendegav deres Kummer over de Nederlag Polakkerne skulle have lidt; men Generalen svarede, at han kunne ikke gjøre Andet, end opreise de ulykkelige Polakker et Gravmæle, og dertil ville han gjerne subscribere; Toget begav sig derfra til Louvre, der nedsænkede en Student en med Sørgefor om viklet Fane i en af de i Julii-Dagene Faldnes Grave. Folket kastede sig ned paa Knæe og sang nogle Stropher af Paristenne, blandet med Raabet: "Krig, Krig til Warschau." Om Eftermiddagen Kl. mellem 3 og 4 droge igjen Folkehobe med trefarvede og sorte Faner og Sørgefor om Armen, gjennem Staden, Mange bare Immorteller i Knaphullet, og fra Tid til Anden hørte man Raabet: "Ned med Polakkerne!" Da Ho den kom forbi det kerserlige russiske Gesandtskabs Hotel, gjentoges Skriget og fornævnte Raab med fornyet Kraft; men der fandt ikke, som Nogle paastaae, noget Attentat mod Folkeretten Sted. Gaden, hvori den russiske Gesandt boer, tør nu Jngen passere. Detaschements af Linietropper og Nationalgarden ere nu opstillede ved begge Sider, og stærke Cavallerie Afdelinger patrouillere omkring. Den 12te Marts om Eftermiddagen blev Pantheonet opbrudt af Uroesstiftere, som bemægtigede sig en trefarvet Fane, og gjennemdroge Gaderne under Skriget: "Krig med Østerrigerne og Russerne, leve Polakkerne;" imidlertid havde Gensd'armerne forsamlet sig, erobrede Fanen tilbage og arresterede 17 Uroesstiftere; de Øvrige grebe til Flugten. J Perpignan og Rouen have ogsaa nogle Uroligheder fundne Sted.